Source: https://docplayer.fi/12321097-Ankara-vastuu-ja-sen-soveltamisalan-muodostuminen-oikeuskaytannossa.html
Timestamp: 2020-04-07 04:03:01+00:00
Document Index: 23686300

Matched Legal Cases: ['kko ', 'KKO ', 'KKO ', 'kko ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'kko ', 'kko ', 'kko ', 'tuomioistuin ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ']

ANKARA VASTUU JA SEN SOVELTAMISALAN MUODOSTUMINEN OIKEUSKÄYTÄNNÖSSÄ - PDF Ilmainen lataus
Download "ANKARA VASTUU JA SEN SOVELTAMISALAN MUODOSTUMINEN OIKEUSKÄYTÄNNÖSSÄ"
1 TAMPEREEN YLIOPISTO Johtamiskorkeakoulu Anna-Emilia Sirén ANKARA VASTUU JA SEN SOVELTAMISALAN MUODOSTUMINEN OIKEUSKÄYTÄNNÖSSÄ Pro Gradu -tutkielma Yritysjuridiikka Tampere 2014
2 II TIIVISTELMÄ Tampereen yliopisto Johtamiskorkeakoulu SIRÉN, ANNA-EMILIA: Ankara vastuu ja sen soveltamisalan muodostuminen oikeuskäytännössä Pro gradu -tutkielma: IX + 70 s. Yritysjuridiikka Maaliskuu 2014 Tutkielmassa on tarkasteltu lainopillisin menetelmin ankaraa vastuuta sekä sitä, millaisiin tekijöihin ankara vastuu on korkeimman oikeuden ratkaisukäytännössä liitetty ja millaisia perusteita ankaran vastuun asettamisen taustalta voidaan hahmottaa. Ankaran vastuun soveltamisalaa on pyritty selvittämään ratkaisuharkinnan kannalta merkityksellisten argumenttien ja periaatteiden avulla. Lisäksi tutkielmassa on tarkasteltu korkeimman oikeuden roolia ankaran vastuun kehittäjänä sekä tuottamuksesta riippumattoman vastuun yleissäännöksen mahdollisuutta ja tarvetta. Ankaraan vastuuseen liitetyt käytännön tilanteet poikkeavat merkittävästi toisistaan, ja oikeuskäytännössä on muodostunut varsin hajanainen joukko tapauksia, joissa vastuun on katsottu syntyvän tuottamuksesta riippumatta. Tilanteille on tavallisesti yhteistä vahinkoon johtaneen toiminnan liittyminen harjoittajan elinkeinotoiminnan alaan ja toimintaan liittyvä henkilövahinkojen tai muiden vakavien vahinkojen riski. Tuottamuksesta riippumattoman vastuun voidaan nähdä olevan ensisijaisesti sidoksissa suuruudeltaan tai todennäköisyydeltään poikkeuksellisen vahinkoriskin aiheuttamiseen ja riskin jakamiseen siten, että se toteuttaa periaatetta sosiaalisesti oikeudenmukaisesta riskinjaosta. Vastuuharkinnassa huomiota kiinnitetään muun muassa vahingonaiheuttajan ja vahingonkärsijän vaikutusmahdollisuuksille pienentää vahinkoriskiä sekä näiden saamaan hyötyyn riskin ottamisesta. Oikeuskäytännön kehityksen myötä ankaraan vastuuseen on vakiintuneesti liitetty räjäytystöitä, kovapanosammuntojen järjestämistä, muunlaisen räjähdysvahinkoriskin tai tärinän aiheuttamista, palo- tai ympäristövaarallisen aineen säilyttämistä sekä moottoriurheilukilpailujen järjestämistä koskeva vastuu. Lisäksi ankara vastuu on liitetty oikeuskäytännössä työnantajan vastuuseen koneiden tai laitteiden puutteellisuuksista työntekijöille aiheutuneista vahingoista, turvetuotannosta aiheutuneisiin vahinkoihin sekä tietyissä tilanteissa terveydenhoidossa aiheutuneisiin vahinkoihin. Lisäksi vastuun on katsottu olevan tuottamuksesta riippumatonta sellaisissa tapauksissa, joissa vahinkotilanne on analoginen tietyn ankaran vastuun perustavan säädöksen kanssa. Riittävän kattavan ja kuitenkin täsmällisen ankaran vastuun yleissäännöksen laatiminen on osoittautunut erityisen haastavaksi, mutta tutkimuksen mukaan yleissäännös ei ole välttämättä tarpeellinen. Korkeimman oikeuden ratkaisukäytännössään luomat soveltamisedellytykset mahdollistaisivat lainsäädäntöä joustavamman ja yhteiskunnan muutosten mukana kehittyvän vastuuperusteen alan muotoilemisen. Oikeuskäytännössä on suhtauduttu hyvin pidättyväisesti ankaran vastuun alan laajentamiseen ilman kirjoitetun lain tukea, mikä käy ilmi useiden ratkaisujen perusteluista. Korkeimman oikeuden ratkaisukäytännöstä ilmenevä argumentaatio on myös paljolti sidoksissa yksittäistapaukselliseen tosiseikastoon, jolloin perusteluiden pohjalta on vaikea muodostaa ankaran vastuun yleistä soveltamisalaa koskevia päätelmiä. Tutkimuksessa esitetyn näkemyksen mukaan korkeimman oikeuden olisi kuitenkin mahdollista ottaa nykyistä aktiivisempi rooli ankaran vastuun soveltamisalan muodostamisessa.
3 III SISÄLLYS TIIVISTELMÄ... II LÄHTEET... IV OIKEUSTAPAUSLUETTELO... VIII LYHENTEET... IX 1. JOHDANTO Tutkimusaiheesta Tutkimuksen tavoitteet ja rajaukset Tutkielman rakenne Tutkimusmenetelmät Tutkielman lähdemateriaali Kansainvälisen sääntelyn merkitys ankaran vastuun kehityksessä Tuottamuksesta riippumattoman vastuun historiaa TUOTTAMUKSESTA VAHINGONKORVAUSOIKEUDESSA Vahingonkorvausvelvollisuuden edellytyksistä Tuottamusvastuusta ja sen suhteesta ankaraan vastuuseen Korostuneesta huolellisuusvelvollisuudesta Työnantajan vastuusta työntekijän aiheuttamista vahingoista ANKARA VASTUU VASTUUPERUSTEENA Ankaran vastuun alaan kuuluva toiminta Lainsäädäntöön perustuva ankara vastuu Raideliikennevastuu Vastuu ympäristövahingoista Eräitä naapurussuhteita koskeva vastuu Ydinlaitoksen haltijan vastuu Terveydenhoitoa koskeva vastuu Tuotevastuu Rekisterinpitäjän vastuu Geenitekniikkaa koskeva vastuu Muita ankaran vastuun tilanteita lainsäädännössä Oikeuskäytännössä muodostunut ankara vastuu Toiminnan erityisvaarallisuuteen perustuva ankara vastuu Muita ankaran vastuun tilanteita oikeuskäytännössä Kokoavia näkökohtia ankaran vastuun soveltamisalasta ARGUMENTTEJA JA PERIAATTEITA LAINSÄÄDÄNNÖN ULKOPUOLISEN ANKARAN VASTUUN TAUSTALLA Ankaraa vastuuta puoltavia argumentteja Vahingonkorvausoikeudelliset periaatteet ja ankara vastuu Oikeusperiaatteiden asemasta Vahingonkorvausoikeudellisten periaatteiden painoarvo ratkaisuharkinnassa Asbestitapaukset KKO 1998:87 ja KKO 1998: LOPUKSI Näkökohtia ankaran vastuun kehittämiseen liittyen Ankaran vastuun soveltamisalan laajenemisesta Ankaran vastuun oikeuspoliittisista tavoitteista Ankaran vastuun yleissäännöksestä Korkeimman oikeuden roolista ankaran vastuun kehittäjänä Loppupäätelmät ja yhteenveto... 65
4 IV LÄHTEET Kirjallisuus Aarnio, Aulis: Laintulkinnan teoria. Yleisen oikeustieteen oppikirja. Juva Aho, Matti L: Avaus. Teoksessa Vahingonkorvausoikeus. Lakimiesliiton koulutuskeskuksen julkaisusarja N:o 15. Vammala s Ahtonen, Riitta Keinänen, Anssi Kilpeläinen, Mia: Eduskunnan valiokuntien näkemys lainvalmistelutyön laadusta. Oikeuspoliittisen tutkimuslaitoksen tutkimustiedonantoja. Helsinki Ek, C. H.: Bidrag till läran om utomobligatoriskt skadeståndsansvar vid rättsenlig farlig verksamhet enligt Finlands gällande civilrätt. Helsinki Hahto, Vilja: Tuottamus vahingonkorvausoikeudessa. Juva Hakulinen, Y.J: Velvoiteoikeus.1, Yleiset opit. Helsinki Hemmo, Mika - Vahingonkorvauksen määräytymisestä sopimussuhteissa. Helsinki Vahingonkorvauksen sovittelu ja moderni korvausoikeus. Helsinki Sopimus ja delikti. Helsinki Vahingonkorvausoikeuden oppikirja. Helsinki Vahingonkorvausoikeus. Helsinki Hollo, Erkki J. Vihervuori, Pekka: Ympäristövahinkolaki. Helsinki Hoppu, Esko: Vahingonkorvauksen kehityslinjoja. Lakimies 1998/6-7. s Häyhä, Juha: - Ankara vastuu ja vahingonkorvausoikeuden järjestelmä. Oikeustiede Jurisprudentia XXXII. Jyväskylä s Johdanto. Teoksessa Minun metodini. Porvoo s Karhu, Juha: - Tilannekohtainen oikeudellinen harkinta ja oikeuslähdeoppi. Teoksessa Oikeus kulttuuria ja teoriaa. Juhlakirja Hannu Tolonen. Turku s Velvoiteoikeus. Teoksessa Oikeusjärjestys Osa III. Rovaniemi s Kavonius, Petter: Oikeusperiaatekin velvoittaa! Saarijärvi Kivivuori, Antti: Työnantajan ja työntekijän vastuu. Teoksessa Vahingonkorvausoikeus. Lakimiesliiton koulutuskeskuksen julkaisusarja N:o 15. Vammala s
5 V Kolehmainen, Esa: Ankaraa vastuuta koske- vasta ajattelutavasta korvausoikeudessa. Business Law Forum Helsinki s Lebedeff, Pirkka-Petri: Vaarantamisvastuusta ja sen sääntelytarpeesta. Oikeustiede Jurisprudentia XXII. Vammala s Mielityinen, Sampo: Vahingonkorvausoikeuden periaatteet. Helsinki Mononen, Marko: Huomioita vahingonkorvaus- ja sopimusoikeuden johdonmukaisuudesta. Business Law Forum Helsinki s Määttä, Tapio: Lainsäätäjän kunnioittamisasenne, tavoitteellinen laintulkinta ja lakien tavoitesäännökset vallitsevassa tuomarinideologiassa. Teoksessa Jyrki Talan juhlakirja: Lainvalmistelu, tutkimus, yhteiskunta. Turku s Norros, Olli: Velvoiteoikeus. Helsinki Paasto, Päivi: Analyyttinen vai perusoikeusrakenteinen varallisuusoikeus? Teoksessa Juhlakirja Leena Kartiolle. Turku s Pöyhönen, Juha (nyk. Karhu, Juha): Korvausmallit vahingonkorvausoikeudessa. Oikeustiede Jurisprudentia XXXII. Jyväskylä s Riskala, Timo: Ankaran vastuun tunnusmerkistö ja käyttöala Suomen vahingonkorvausoikeudessa. Helsinki Routamo, Eero Ståhlberg, Pauli Karhu, Juha: Suomen vahingonkorvausoikeus. Helsinki Saxén, Hans: Skadeståndsrätt. Turku Ståhlberg, Pauli Karhu, Juha: Suomen vahingonkorvausoikeus. Helsinki Ståhlberg, Pauli: Ydinvastuusta: vahingonkorvausoikeudellinen tutkimus erityisesti ydinvoimalaonnettomuudesta aiheutuvien vahinkojen kannalta. Vammala Syrjänen, Jussi: Tuomarin harkinnan rajat irti legalismin taakasta. Oikeustiede Jurisprudentia XLV. Sastamala s Takki, Tapio: Lainkäyttäjä lainsäätäjän työn jatkajana korkeimman oikeuden oikeutta luovasta roolista. Helsinki Tolonen, Hannu: Oikeuslähdeoppi. Helsinki Tulokas, Mikko - Öljyvahingoista. Helsinki Oikeustapauskommentti KKO 1990:55. DL 1991 (Oikeustapausosasto).
6 VI Tuori, Kaarlo: Vallanjako vaiettu oppi. Lakimies 7 8/2005. s Virtanen, Pertti: Vahingonkorvaus laki ja käytännöt. Porvoo Wilhelmsson, Thomas: Työnantajan korvausvastuu koneen tai laitteen aiheuttamasta työtapaturmasta. Teoksessa Juhlajulkaisu Matti Ylöstalo / Vammala s Wilhelmsson, Thomas Rudanko, Matti: Tuotevastuu. Helsinki Virallislähteet HE 69/1971. Hallituksen esitys eduskunnalle Pariisissa vahingonkorvausvastuusta ydinvoiman alalla tehtyyn yleissopimukseen ja siihen liittyvään, Brysselissä tehtyyn lisäyleissopimukseen sisältyvien eräiden määräysten hyväksymisestä sekä atomivastuulaiksi. HE 41/1972. Hallituksen esitys eduskunnalle Pariisissa vahingonkorvausvastuusta ydinvoiman alalla tehtyyn yleissopimukseen ja siihen liittyvään, Brysselissä tehtyyn lisäyleissopimukseen sisältyvien eräiden määräysten hyväksymisestä sekä atomivastuulaiksi. HE 187/1973. Hallituksen esitys eduskunnalle vahingonkorvausta koskevaksi lainsäädännöksi. HE 54/1986. Hallituksen esitys eduskunnalle potilasvahinkolaiksi ja siihen liittyväksi lainsäädännöksi. HE 119/1989. Hallituksen esitys eduskunnalle tuotevastuulaiksi. HE 165/1992. Hallituksen esitys eduskunnalle laiksi ympäristövahinkojen korvaamisesta ja laeiksi eräiden siihen liittyvien lakien muuttamisesta. HE 120/1994. Hallituksen esitys eduskunnalle maakaareksi ja eräiksi siihen liittyviksi laeiksi. HE 234/1997. Hallituksen esitys eduskunnalle raideliikennevastuulaiksi ja laiksi liikennevakuutuslain muuttamisesta. KM 1958:14 Ehdotus laiksi valtion ja kunnan vahingonkorvausvastuusta perusteluineen. KM 1963:8 Atomivastuukomitean mietintö. KM 1969:A 17 Atomivastuulakikomitean mietintö. Lainvalmistelukunnan ehdotus laiksi rautatienkäytöstä johtuvan vahingon vastuusta ynnä perustelmat. Helsinki 1896.
7 VII LVK 2/1972. Lakivaliokunnan lausunto N:o 2 hallituksen esityksestä N:o 41 Pariisissa vahingonkorvausvastuusta ydinvoiman alalla tehtyyn yleissopimukseen ja siihen liittyvään, Brysselissä tehtyyn lisäyleissopimukseen sisältyvien eräiden määräysten hyväksymisestä sekä atomivastuulaiksi. Vuoden 1972 valtiopäivät, asiakirjat I1. LTK 3/1971. Laintarkastuskunnan lausunto ehdotuksesta hallituksen esitykseksi Eduskunnalle vahingonkorvausta koskevaksi lainsäädännöksi. Selvitys vahingonkorvauslain uudistustarpeesta. Työryhmän selvitys. Oikeusministeriö SOU 1959:34 Atomansvarighet I. Betänkande med förslag till provisorisk lagstiftning om skadeståndsansvar och försäkring vid atomreaktordrift m.m.
8 VIII OIKEUSTAPAUSLUETTELO KKO 1947 II 114 KKO 1952 II 94 KKO 1953 II 146 KKO 1957 II 10 KKO 1963 II 88 KKO 1963 II 93 KKO 1967 II 54 KKO 1968 II 55 KKO 1969 II 42 KKO 1972 II 97 KKO 1973 II 15 KKO 1975 II 64 KKO 1981 II 84 KKO 1982 II 70 KKO 1982 II 94 KKO 1985 II 51 KKO 1985 II 132 KKO 1988:35 KKO 1998:87 KKO 1990:55 KKO 1991:156 KKO 1992:3 KKO 1992:44 KKO 1993:114 KKO 1994:80 KKO 1994:122 KKO 1995:53 KKO 1995:69 KKO 1995:108 KKO 1996:59 KKO 1997:48 KKO 1997:95 KKO 1997:151 KKO 2000:72 KKO 2001:1 KKO 2010:67 KKO 2011:62 KKO 2012:11 KKO 1998:88
9 IX LYHENTEET ARL alusrekisterilaki (512/1993) av. alaviite ETY Euroopan talousyhteisö EU Euroopan unioni EY Euroopan yhteisö HE hallituksen esitys HenkTL henkilötietolaki (523/1999) IAEA International Atomic Energy Agency KKO korkein oikeus KL kauppalaki (355/1987) KM komiteamietintö KRL kiinteistörekisterilaki (392/1985) KSL kuluttajansuojalaki (38/1978) LTK laintarkastuskunnan lausunto LVK lakivaliokunnan lausunto MK maakaari (540/1995) OECD Organisation for Economic Co-operation and Development OEEC Organisation for European Economic Co-operation PL Suomen perustuslaki (731/1999) PVL potilasvahinkolaki (585/1986) RaideVL raideliikennevastuulaki (113/1999) SopS sopimussarja SOU Statens offentliga utredningar TuoteVL tuotevastuulaki (694/1990) VKL vahingonkorvauslaki (412/1974) YdinVL ydinvastuulaki (484/1972) YmpVL laki ympäristövahinkojen korvaamisesta (737/1994)
10 1 1. JOHDANTO 1.1 Tutkimusaiheesta Vahingonkorvausoikeuden pohjimmaisen kysymyksen voidaan nähdä tiivistyvän siihen, miten vahingosta aiheutuvat haitalliset seuraukset jaetaan vahingonkärsijän ja vahingonaiheuttajan kesken. Jotta vahingon aiheuttaja joutuisi korvaamaan aiheuttamansa haitalliset vahinkoseuraamukset vahingonkärsijälle, tulee korvausvelvollisuuden täyttää vahingon korvattavuuden ja syy-yhteyden edellytysten ohella jokin vahingonkorvausoikeudellinen vastuuperuste. Muussa tapauksessa vahingot jäävät kärsijän itsensä kannettaviksi. 1 Vahingonkorvausjärjestelmän on katsottu perustuvan ensisijaisesti vahinkoa kärsineen oikeudelliseen suojaamiseen 2, mitä myös tuottamuksesta riippumattomien vastuumuotojen yleistyminen ilmentää. Nykymuotoinen ankara vastuu sai alkunsa teollisen kehityksen myötä 1800-luvun puolivälissä. Teollisen ja teknisen kehityksen johdosta on tullut yhä enenevässä määrin mahdolliseksi harjoittaa toimintaa, johon liittyy muihin osapuoliin kohdistuvia mittavia vahinkoriskejä. Etenkin teknologian kehityksen seurauksena ihminen pystyy valjastamaan käyttöönsä luonnonvaroja ja tuotantotapoja, liikennöimään sekä hallitsemaan valtavia tietomääriä tavalla, joka toimintaan liittyvien riskien konkretisoituessa johtaa usein vakaviin vahinkoihin toiminnanharjoittajan sopimuskumppanille tai kolmansille osapuolille. Kehityksen seurauksena normaaliin tuottamusvastuuseen perustuvan vahingonkorvausjärjestelmän ei ole katsottu tarjoavan riittävää turvaa yhteiskunnan jäsenille kaikissa vahinkotilanteissa ja tuottamusvastuun rinnalle on syntynyt ankaran vastuun tapausryhmä. Vahingon aiheuttaja ei voi välttää ankaraan vastuuseen perustuvaa korvausvelvollisuutta, vaikka kykenisi näyttämään menetelleensä kaikin puolin huolellisesti. Ankara vastuu perustuu ajatukseen, jonka mukaan vaarallista tai riskialtista toimintaa harjoittavan tahon on kannettava myös toiminnastaan aiheutuvat haitalliset seuraukset. 1 Routamo Ståhlberg Karhu 2006, s. 31, Aho 1975, s. 7.
11 2 Vahingonkorvausoikeudellinen ajattelu on kehittynyt viime vuosikymmeninä myös suuntaan, jossa ei tyydytä ainoastaan huolehtimaan vahingonkärsijän oikeudesta korvaukseen, vaan pyritään turvaamaan hänen tosiasialliset mahdollisuutensa saada asianmukainen hyvitys. Ankaran vastuun tarkoituksen toteutuminen edellyttää vastuuvelvollisen tosiasiallista suoriutumista korvausvastuustaan. Sosiaalivakuutuksen ja muiden pakollisten ja vapaaehtoisten vakuutusmuotojen lisääntynyt käyttö täydentää turvajärjestelmän piiriin kuuluvien vahinkojen korvausalaa sekä siirtää korvausvastuuta kasvavassa määrin julkisille ja yksityisille kollektiiveille. 3 Ankaraan vastuuseen on usein liitetty pakollinen vastuuvakuutus tai rahastointivelvollisuus, minkä lisäksi vakuuttamismahdollisuudet voivat olla täydentävänä perusteluna ankaralle vastuulle 4. Ankara vastuu on saanut oikeustieteessä miltei poikkeuksetta tuottamuksesta riippumattoman korvausvastuun merkityksen 5. Vahinkotilanteista, joissa vastuu ei ole sidoksissa menettelyn tahallisuuteen tai tuottamukseen, on käytetty oikeuskirjallisuudessa nimityksiä ankara vastuu, objektiivinen vastuu, absoluuttinen vastuu, kausaalinen vastuu, vaarantamisvastuu sekä tuottamukseton vastuu. Tutkielmassa käytetään selkeyden vuoksi tässä merkityksessä pääasiassa termejä ankara vastuu 6 ja tuottamuksesta riippumaton vastuu. Lakiin perustuvaan ankaraan vastuuseen sisältyy ensinnäkin joukko erityislaeissa asetettuja varsinaista ankaraa vastuuta ilmentäviä normeja ja toisaalta vakuutuspohjaiset korjausjärjestelmät, jotka perustuvat tuottamuksesta tai muista vahingonkorvausvastuun edellytyksistä riippumattomaan hyvitykseen vahingonkärsijälle. Näiden lisäksi ankaran vastuun piiriin kuuluu laaja joukko tapauksia, jotka ovat tulleet ankaran vastuun piiriin oikeuskäytännössä tapahtuneen kehityksen kautta. 3 Aho 1975, s Routamo Ståhlberg Karhu 2006, s Kolehmainen 2006, s Tulokas on huomauttanut, että termi ankara vastuu luo totuuden vastaisen mielikuvan laadultaan yhtenäisestä vastuumuodosta. Vastuun ankaruus vaihtelee huomattavasti vastuun syntyessä tuottamuksesta riippumatta eri tilanteissa, jolloin objektiivinen vastuu olisi neutraalimpi nimitys. Tulokas 1978, s. 165 av Katson kuitenkin ankaran vastuun olevan nykyään siten vakiintunut termi, että sen käyttö myös tässä tutkimuksessa on perusteltua.
12 3 1.2 Tutkimuksen tavoitteet ja rajaukset Tutkielman tarkoituksena on perehtyä tuottamuksesta riippumattoman vastuun kehitykseen korkeimman oikeuden ratkaisukäytännössä. Tarkastelun kohteena on oikeuskäytännössä muotoutuneen ankaran vastuun ohella tuottamuksesta riippumaton vastuu, joka seuraa suoraan lainsäädännöstä sekä näiden kahden vastuuperusteen välisten erojen ja yhdenmukaisuuksien selvittäminen. Lainsäädäntöön perustuvan ankaran vastuun tarkastelu on tärkeä osa oikeuskäytännössä muodostuneen ankaran vastuun alan selvittämistä etenkin vastuuperusteiden analogian näkökulmasta. Siltä osin kuin ankarasta vastuusta ei säädetä erityislaein, lainsäätäjä on jättänyt tuottamuksesta riippumattoman vastuun kehityksen vastaisen oikeuskäytännön ja oikeuskirjallisuuden nojalle. Epätäsmällisten soveltamisedellytysten johdosta ankaran vastuun ja tuottamusvastuun välinen rajanveto on kuitenkin jäänyt osin epäselvien perusteiden varaan. Ankaran vastuun soveltaminen oikeuskäytännössä ei ole täysin suoraviivaista tai perustu selkeisiin periaatteisiin, minkä vuoksi aiheesta esiintyy myös oikeuskirjallisuudessa jokseenkin poikkeavia tulkintoja. Oikeuskäytäntöön perustuvan ankaran vastuun osalta korkeimman oikeuden ratkaisukäytännössä on muodostunut varsin hajanainen joukko tapauksia, joissa vastuun on katsottu syntyvän tuottamuksesta riippumatta. Yhdenmukaisen doktriinin puuttuessa ankaran vastuun käyttöalaa voidaan määritellä lähinnä erittelemällä ne merkitykselliset argumentit, joiden avulla ratkaisutoiminnan kokonaisharkinta tapahtuu. Näiden argumenttien avulla tutkielmassa pyritään selvittämään periaatteita oikeuskäytännön taustalla sekä tutkimaan millaisia tyyppitilanteita ankaran vastuun alaan on liitetty. Oikeusperiaatteiden konstruoimisen ja käytön taustalla on pyrkimys kasvattaa oikeudenkäytön kontrollia ja ennustettavuutta 7. Periaatteiden tarkastelun avulla tutkimuksessa pyritään selvittämään, millaisia moraalisia normeja ja arvoja korkeimman oikeuden ratkaisujen taustalla vaikuttaa. Periaatetarkastelu tukee näin kirjoitetun lain ulkopuolisen ankaran vastuun alan muodostamista. Tutkimusaihe tiivistyy seuraaviin kysymyksiin: millaisiin tekijöihin ankara vastuu on korkeimman 7 Kavonius 2001, s. 38.
13 4 oikeuden ratkaisukäytännössä liitetty ja millaisia perusteita ankaran vastuun asettamisen taustalta voidaan hahmottaa? Lisäksi tutkimuksessa pyritään ottamaan kantaa ankaran vastuun yleissäännöksen muotoilemisen mahdollisuuteen ja tarpeellisuuteen. Tutkimuksessa pohditaan myös sitä, millaiset edellytykset korkeimmalla oikeudella on ylipäätään toimia tuottamuksesta riippumatonta vastuuta kehittävänä instituutiona oikeusjärjestyksessämme. Tutkimuksen pääpaino on sopimuksen ulkoisen ankaran vastuun tarkastelussa. Lisäksi tutkielman luvuissa kaksi ja kolme sivutaan sopimusperusteista ankaraa vastuuta tuomalla esiin delikti- ja sopimusperusteisen vastuun välisiä eroja ja yhdenmukaisuuksia. Varsinaisen korvausvastuun sisältö on rajattu tutkimuksen ulkopuolelle, samoin vapautumisperusteisiin ja kohtuuperusteiseen sovitteluun liittyvien tekijöiden tarkastelu. Myös korvausvastuun yleisiä edellytyksiä ja vahingon syy-yhteyteen liittyviä tekijöitä lähestytään tutkimuksessa ainoastaan tutkimusaiheen edellyttämässä laajuudessa. Tutkimuksessa keskitytään tarkastelemaan lähtökohtaisesti sitä, millaisten olosuhteiden on oltava käsillä, jotta tapaukseen voidaan oikeusjärjestyksessämme soveltaa deliktuaalista tuottamuksesta riippumatonta vastuuta. 1.3 Tutkielman rakenne Kansainvälisen sääntelyn merkityksen sekä ankaran vastuun historian käsittely on liitetty osaksi tutkielman johdantoa. Tutkimuksen toisessa luvussa tarkastellaan vahingonkorvausvastuun syntymisen edellytyksiä sekä normaalia tuottamusvastuuta ja sen suhdetta ankaraan vastuuseen. Lisäksi luvussa käsitellään tuottamusvastuusta ankaroituneita vastuumuotoja, jotka vahingonkorvausoikeuden systematiikassa jäävät tuottamusvastuun ja ankaran vastuun välimaastoon. Tutkimuksen kolmannessa luvussa tarkastellaan erityislaeissa säädeltyjä ankaran vastuun tilanteita sekä ankaraa vastuuta koskevia korkeimman oikeuden ratkaisuja, joiden avulla pyritään hahmottamaan yhdenmukaisuutta oikeuskäytännössä muodostuneen ankaran vastuun soveltamisalassa. Luvun lopussa pyritään muodostamaan kokoavia näkökohtia ankaran vastuun soveltamisalasta. Oikeuskäytäntöön perustuvan ankaran vastuun alaa selvitetään edelleen luvussa neljä tarkastelemalla vastuuperusteen asettamisen taustalla vaikuttavia argumentteja ja
14 5 periaatteita. Tutkimuksen viimeisessä luvussa tarkastellaan oikeuskirjallisuudessa esiintyviä näkemyksiä ankaran vastuun kehitysnäkymistä ja -tarpeista sekä esitetään kirjoittajan oma näkemys aiheeseen. Luvussa viisi käsitellään myös tutkimuksen johtopäätökset. 1.4 Tutkimusmenetelmät Tutkimuksen lähestymistapa ilmentää lainopillista tutkimusmenetelmää, jonka avulla pyritään selvittämään ankaraa vastuuta koskevan voimassa olevan oikeuden sisältö. Oikeusdogmaattisia menetelmiä hyödyntäen tutkimuksessa pyritään systematisoimaan oikeuslähteiden sisältöä ja esittämään normatiivisesti justifioituja kannanottoja niiden pohjalta. Lainopillisen systematisoinnin päätehtävä voidaan nähdä siinä, että se järjestää edelleen lain säännöksissä ilmaisunsa saanutta järjestelmää 8. Systematisoinnin avulla tutkimuksessa pyritään hahmottamaan ankaran vastuun alan muodostumisen kannalta merkitykselliset normit ja muodostamaan kokonaiskuva ankaran vastuun asemasta oikeusjärjestyksessämme. Lainopille luontaiseen tapaan tutkimuksessa analysoidaan myös ennakkoratkaisujen välisiä suhteita ja hahmotellaan ankaran vastuun alan perusteltuja muutoksia. Tutkimuksessa hyödynnetään lainopillista päättelyä, jonka avulla korkeimman oikeuden ratkaisujen perusteluiden ja muun lähdemateriaalin avulla pyritään muodostamaan tyyppitapauksia, joihin ankaraa vastuuta oikeuskäytännössämme sovelletaan. Lisäksi tutkimuksessa hyödynnetään teoreettisen lainopin työkaluja selvittämään yleisiä oppeja ja periaatteita korkeimman oikeuden ratkaisukäytännön taustalla ja osoittamaan oikeustapauksiin sisältyvää rationaliteettia myös silloin, kun tuomioistuimet eivät itse ole näitä perusteissaan julkilausuneet. Tutkimuksen päätteeksi luodaan katsaus ankaran vastuun oikeuspoliittisiin yhtymäkohtiin. Tutkimuksen näkökulmaa laajennetaan perinteisestä lainopillisesta tutkimuksesta tarkastelemalla niitä oikeuspoliittisia tavoitteita, joihin ankaran vastuun asettamisella on pyritty. Oikeuspoliittinen tarkastelu on perusteltua, sillä ankaraa vastuuta koskevat 8 Aarnio 1989, s. 291.
15 6 teoreettiset määritelmät ovat olleet riittämättömiä luomaan selkeää mielikuvaa vastuuperusteen asettamisen motiiveista Tutkielman lähdemateriaali Tuomioistuinratkaisuja ei lähtökohtaisesti pidetä Suomalaisessa oikeusjärjestelmässä muodollisesti sitovina suhteessa samankaltaisia tapauksia myöhemmin käsittelevään riidanratkaisuelimeen 10. Perustuslain 6 :n mukainen yleinen yhdenvertaisen kohtelun vaatimus edellyttää kuitenkin, että tuomioistuin ei voi ilman asiallisia perusteita ratkaista samanlaisia tapauksia eri tavoin, eikä toisaalta myöskään erilaisia tapauksia samalla tavalla. Oikeuskäytännön painoarvo oikeuslähteenä korostuu etenkin tapauksissa, joita koskeva lainsäädäntö on aukollista tai yleisluontoista sekä silloin kun oikeussääntöjen kehitys on jätetty kokonaan korkeimman oikeuden ratkaisukäytännön varaan. 11 Vahingonkorvauslain esitöistä ilmenee, ettei lailla ole pyritty sääntelemään tyhjentävästi kaikkia vahingonkorvausta koskevia yleisiä periaatteita. Erityislainsäädännön soveltamisalan ulkopuolelle jäävien tapausten osalta ankaran vastuun kehittyminen on jätetty oikeuskäytännön ja oikeustieteen varaan. 12 Oikeuskäytäntöön perustuva ankara vastuu on kehittynyt korkeimman oikeuden ratkaisukäytännössä aina ja luvuilta lähtien. Ankaran vastuun perusargumenteissa oli jo tuolloin paljon yhteistä nykyisten ankaran vastuun perusteluiden kanssa. 13 Tuottamuksesta riippumaton vastuu on sittemmin liitetty oikeuskäytännössä lukuisiin tapauksiin jokseenkin hajanaisin perusteluin. Tuomioistuinten vahvistama oikeuskäytäntö muodostaa merkittävän osan tutkielman lähdemateriaalista. Korkeimman oikeuden ennakkoratkaisujen lainopillisen tulkinnan avulla pyritään etenkin selvittämään yhtäläisyyksiä ankaraan vastuuseen liitettyjen oikeustapausten ratkaisuperusteluiden 9 Lebedeff 1989, s Ks. esimerkiksi Aarnio 1989, s Aarnion mukaan ennakkopäätöksestä voidaan poiketa, kun siihen on asianmukaiset perusteet. Ennakkopäätöksille on kuitenkin yleisesti myönnetty tosiasiallinen sitovuus perusteluiden painavuuden mukaan. 11 Norros 2012, s HE 187/1973, s Hemmo 2005, s. 95.
16 7 välillä sekä hahmottamaan mahdollisia yleisesti sovellettavissa olevia argumentteja ankaran vastuun taustalla. Oikeussäädökset ovat tärkeä osa tutkimuksen lähdemateriaalia ja lainvalmisteluaineistoa hyödynnetään tutkimuksessa selventämään lainsäätäjän tarkoitusta lakien sekä yksittäisten säännösten taustalla. Suomen vahingonkorvausoikeudessa ei tunneta yleistä tuottamuksesta riippumattoman vastuun säännöstä. Ankaraa vastuuta koskevia säännöksiä löytyy kuitenkin niin sopimusoikeudesta kuin sopimussuhteen ulkopuolisesta vahingonkorvausoikeudesta 14. Sopimussuhteen ulkopuolisesta ankarasta vastuusta säädetään lukuisissa erityislaeissa, joita käsitellään tarkemmin tutkielman luvussa 3.2. Vahingonkorvauslakia (VKL 412/1974) ei lain esitöiden mukaan sovelleta tuottamuksesta riippumattomaan vastuuseen. Tästä huolimatta ankaran vastuun alueella on suoria viittauksia VKL:in ja lain analogista soveltamista tuottamuksesta riippumattomaan vastuuseen on tietyin edellytyksin pidettävä mahdollisena. Analoginen soveltaminen on sitä perustellumpaa, mitä yleisempää vahingonkorvausoikeudellista periaatetta VKL:n säännös ilmentää. Tutkimuksessa kiinnitetään huomio kansallisen lainsäädännön lisäksi ankaraa vastuuta säänteleviin kansainvälisiin normeihin, joita käsitellään luvussa 1.4. Oikeuskirjallisuuden tarkastelun avulla tutkimuksessa pyritään tuomaan esiin vastuuperusteesta käytyä oikeudellista keskustelua sekä aiheeseen liittyviä tulkintakannanottoja. Etenkin lailla sääntelemättömän ankaran vastuun kehityksessä oikeuskirjallisuus ja siinä esitetyt kannanotot ovat saaneet merkittävän painoarvon oikeuslähteenä. Oikeustieteen asema ankaran vastuun kehityksessä on vahvistettu myös VKL:n esitöissä, kuten edellä on esitetty. 14 Sopimusoikeudessa tuottamuksesta riippumaton korvausvastuu syntyy muun muassa irtaimen oikeudellista virhettä (KL 41 ), tavaran virhettä (KSL 5:20) sekä myyjän viivästystä (MK 2:27) koskevissa tilanteissa.
17 8 1.6 Kansainvälisen sääntelyn merkitys ankaran vastuun kehityksessä Euroopan yhdentymiskehitys, Suomen EU-jäsenyys sekä Euroopan ihmisoikeussopimuksen soveltamiskäytäntö ovat taustana kehitykselle, jossa Suomen vahingonkorvausoikeus on muodostunut yhä enemmän osaksi eurooppalaista vahingonkorvausoikeutta. EU:n piirissä vahingonkorvausoikeutta harmonisoidaan asetuksin ja direktiivein sekä laajempien systemaattisten ja periaatteellisten yhtenäistämishankkeiden kautta. Esimerkiksi eurooppalaisen vahingonkorvausoikeuden ohjenormistossa (Principles of European Tort Law) on pyritty muotoilemaan yhtenäisiä eurooppalaisia vahingonkorvausoikeudellisia periaatteita, vaikka normisto sinällään jääkin varsin yleisluontoiseksi. 15 Ankaran vastuun alueella EU-sääntelyllä on ollut merkittävä vaikutus etenkin tuotevastuun ja henkilörekisterinpitäjän vastuun kehityksessä 16. Tuotevastuudirektiivin (85/374/ETY) säätämisen taustalla olivat erityisesti kuluttajien vaikeudet osoittaa vahinkoon liittyvää tuottamusta, minkä seurauksena vastuuta päätettiin kiristää Euroopan unionin tasolla. Ankara vastuu otettiin lähtökohdaksi henkilövahingoissa sekä kuluttajille aiheutuneissa esinevahingoissa. Tuotevastuudirektiivin tarkoituksena on ollut myös yhteismarkkinakehityksen tukeminen. Jäsenmaiden kesken harmonisoitu ankaraan vastuuseen perustuva tuotevastuulainsäädäntö vähentää kuluttajien riskiä koskien muista jäsenvaltioista ostettuja tuotteita, joskin direktiivin käytännön merkitystä heikentää vaatimus asian selvittämisestä tuotteen valmistajan kotijäsenvaltiossa. 17 Euroopan parlamentin ja neuvoston direktiivi yksilöiden suojelusta henkilötietojen käsittelyssä ja näiden tietojen vapaasta liikkuvuudesta (henkilötietodirektiivi 95/46/EY) velvoitti uudistamaan henkilörekisterinpitäjän vastuuta Euroopan unionin jäsenvaltioissa. Henkilötietodirektiivin 1 artiklan mukaan tarkoituksena on turvata yksilöiden perusoikeudet ja vapaudet, erityisesti oikeus yksityisyyteen henkilötietojen käsittelyssä. Pyrkimys vastuun ankaroittamiseen ilmenee 23 artiklan asettamasta rekisterinpitäjän 15 Ståhlberg Karhu 2013, s Tuotevastuun ja henkilörekisterinpitäjän vastuusta katso myös luvut ja Virtanen 2011, s. 193.
18 9 vastuusta, josta tämä voi vapautua ainoastaan osoittamalla, ettei ole vastuussa vahingon aiheuttaneesta tapahtumasta. Suomessa henkilötietodirektiivi implementoitiin kansalliseen lainsäädäntöön henkilötietolain (HenkTL 523/1999) kautta. Lain mukaan rekisterinpitäjä on velvollinen korvaamaan henkilötietojen HenkTL:n vastaisesta käytöstä aiheutuneet taloudelliset ja muut vahingot tuottamuksesta riippumatta. Kansainvälisellä sääntelyllä on ollut merkittävä vaikutus myös ydinvastuujärjestelmän muodostumiseen. Kansainväliseen valmistelutyöhön ryhdyttiin poikkeuksellisesti jo ennen kuin ydinvastuukysymyksiä oli ratkaistu laajalti valtioiden sisällä. Kansainvälinen yhteistyö ydinenergian alalla alkoi voimistua vuoden 1955 jälkeen, jolloin vasta muutamassa Euroopan valtiossa oli sähköntuotannossa olevia ydinvoimaloita. Aloite kansainvälisen korvausjärjestelmän luomiseen lähti vasta perustetuista kansainvälisistä ydinenergiajärjestöistä. Laitoksenhaltijan ankaralle vastuulle perustuva Pariisin yleissopimus 18 valmistui vuonna 1960 ja se tuli voimaan vuonna 1968, kun tarvittava määrä valtioita oli ratifioinut sopimuksen. Yleissopimuksen allekirjoittajavaltioiksi tulivat OEEC:n (vuodesta 1960 OECD) jäsenet ja myöhemmin siihen ovat liittyneet lähes kaikki länsieurooppalaiset valtiot. Myös sopimuksen ulkopuolelle jääneiden länsieurooppalaisten valtioiden ydinvastuulainsäädäntö rakentuu pääosin yleissopimuksessa omaksutuille periaatteille. Pariisin yleissopimusta on täydennetty vuonna 1963 hyväksytyllä ja vuonna 1974 voimaan tulleella Brysselin lisäyleissopimuksella Rinnan Pariisin yleissopimuksen kanssa valmisteltiin YK:n alaisen kansainvälisen atomienergiajärjestön IAEA:n toimesta myös alueeltaan rajoittamatonta ydinvastuukonventiota. Wienin yleissopimus 21 hyväksyttiin vuonna 1963, ja se tuli voimaan vuonna Yleismaailmallisen sopimuksen tarkoituksena oli varmistaa vähimmäissuoja ydinvahingoista kärsineille, eikä sen soveltamisalaa rajoitettu. Pariisin ja Brysselin yleissopimuksia pyrittiin sittemmin yhtenäistämään Wienin yleissopimuksen kanssa lisäpöytäkirjojen avulla. Yleissopimusten soveltamisalue laajentui yhteispöytäkirjan 18 Yleissopimus vahingonkorvausvastuusta ydinvoiman alalla (SopS 20/72). 19 Lisäyleissopimus 31 päivältä tammikuuta 1963 Pariisissa 29 päivänä heinäkuuta 1960 allekirjoitettuun yleissopimukseen vahingonkorvausvastuusta ydinvoiman alalla (SopS 4/77). 20 Ståhlberg 1993, s Wienin yleissopimus korvausvastuusta ydinvahinkojen alalla. Konventio on julkaistu suomeksi KM 1969:A 17 liitteenä.
19 10 avulla lopulta vuonna 1988 koskemaan myös sellaisten valtioiden alueella ilmeneviä vahinkoja, jotka ovat hyväksyneet yhteispöytäkirjan ja ovat osapuolena toisessa konventiossa kuin siinä, jonka alaisuuteen ydinlaitos kuuluu. 22 Suomessa ydinvastuuta koskevaa lakiehdotusta valmisteleva atomivastuukomitea päätyi siihen, että ydinvastuulainsäädäntö tuli saattaa yhdenmukaiseksi Pohjoismaissa ja OEEC-maissa yleisesti hyväksyttyjen periaatteiden kanssa 23. Pariisin ja Brysselin yleissopimuksiin liittymisen myötä lainvalmistelutyö oli sidottu yleissopimusten pääosin pakottaviin määräyksiin. Ydinvastuulaki (YdinVL 484/1972) vastaakin kaikilta olennaisilta osiltaan Pariisin ja Brysselin yleissopimuksia. Vaikka Suomi ei ole ratifioinut Wienin yleissopimusta, sopimus on ollut esikuvana joissakin YdinVL:n yksityiskohdissa. Suomi on myös hyväksynyt Pariisin ja Wienin yleissopimuksia koskevan yhteispöy täkirjan. 1.7 Tuottamuksesta riippumattoman vastuun historiaa Vahingonkorvausoikeuden historiassa aikaamme edeltäneistä vaiheista ensimmäisenä oli vallalla itsekoston periaate, joka perustui väkivaltaan. Vahingonkorvausoikeus ilmestyi kuvaan ensimmäisen kerran Ruotsi-Suomessa, kun itsekosto väistyi valtiovallan asettaman rangaistuksen ja hyvityssakon myötä luvulla. Alkuperäisen germaanisen ja pohjoismaisen oikeuden pohjana oli syyllisyydestä riippumaton vastuu, joka syntyi pelkän seurauksen perusteella, mikäli seuraus liittyi vahingon aiheuttajan toimintapiiriin. Roomalaiskanonisen ja eurooppalaisen yhtenäisoikeuden omaksumisen myötä alettiin kuitenkin kiinnittää huomiota tekijän syyllisyyteen, minkä seurauksena alettiin erottaa toisistaan myös syyllisyyden eri asteita: tahallisuus, tuottamuksen eri asteet ja tapaturma Ståhlberg 1993, s. 51, KM 1963:8, s Ståhlberg 1993, s Ydinvastuusta ks. tutkielman luku Ståhlberg Karhu 2013, s
20 luvulla tekniikan kehittyminen toi mukanaan uusia vahinkotilanteita, minkä seurauksena vaarallisen toiminnan harjoittajaan alettiin soveltaa tuottamuksesta riippumattoman korvausvastuun sääntöjä. Saksassa alkunsa saaneet rautatieliikenteen harjoittajan ja työnantajan tuottamuksesta riippumatonta vastuuta koskevat säännökset toimivat esikuvina Suomen vastaavalle lainsäädännölle 1890-luvun lopulla. 27 C. H. Ek arvioi vuonna 1943, ettei ankaran vastuun säädöksistä ole hahmotettavissa yleistä vahingonkorvausperiaatetta, joka soveltuisi myös erityislaeissa sääntelemättömiin tilanteisiin. Ek puolsi kuitenkin ankaran vastuun kehittämistä siitä näkökulmasta, että elinkeinonharjoittaja vastaa toimintansa tyypillisen vaaran tyypillisellä tavalla aiheuttamista vahingoista. Ek torjui ankaran vastuun tyhjentävän kirjaamisen lakiin, sillä se haittaisi vahingonkorvausoikeuden kehittymistä ja sen kykyä seurata aikaansa. 28 Y.J Hakulinen toi Velvoiteoikeus-teoksessaan vuonna 1958 esiin ankaran vastuun soveltamisen ilman kirjoitetun lain tukea. Hakulisen mukaan tuottamuksesta riippumatonta vastuuta oli sovellettu myös tilanteissa, joihin positiivisista säännöksistä johdettavissa olevaa analogiaa tuskin voitiin ulottaa. Hakulinen totesi ankaraa vastuuta koskevien lainsäännösten analogisen soveltamisen olevan sallittua, kun kyse oli vaarallisista töistä tai vaarallisen laitteen käytöstä. 29 Valtion ja kunnan vahingonkorvausvastuuta koskenut komiteamietintö puolsi myöhemmin samana vuonna ankaran vastuun soveltamista ilman kirjoitetun lain tukea. Komiteamietinnössä todettiin, että valtion ja kunnan vahingonkorvausta koskeva yleinen laki oli tietenkin laadittava sellaiseksi, ettei se estäisi tuomioistuinta määräämästä julkiselle yhteisölle korvausvastuuta tuottamuksesta riippumatta muissakaan tapauksissa, kuin missä ankarasta vastuusta on nimenomaisesti laissa säädetty. Komitean ehdotuksen mukaan lakiin olisi tullut ottaa säännös, joka mahdollistaisi tuomioistuinten hyväksyä oikeudellisen vakaumuksensa mukaan vastuun syntyminen tuottamuksesta riippumatta myös ilman nimenomaista 27 Ståhlberg Karhu 2013, s Ek 1943, s. 66, ja Hakulinen 1958, s
21 12 lainsäädöstä. Komiteamietinnössä tarkennettiin tässä tarkoitettavan lähinnä vastuuta vaarallisesta toiminnasta. 30 Ankaran vastuun sisällyttämistä lasinsäädäntöön on sittemmin esitetty useassa yhteydessä niin lainsäädännön esitöissä kuin oikeuskirjallisuudessa. Ankaran vastuun yleissäännöksen sisällön muodostaminen on kuitenkin osoittautunut erittäin haastavaksi ja sen laatimisesta on pidättäydytty ainakin toistaiseksi KM 1958:14, s Yleissäännöksestä ks. tarkemmin tutkielman luku
22 13 2. TUOTTAMUKSESTA VAHINGONKORVAUSOIKEUDESSA 2.1 Vahingonkorvausvelvollisuuden edellytyksistä Vahingonkorvausoikeuden pohjimmainen kysymys on siinä, miten vahingosta aiheutuneet haitalliset seuraukset jaetaan vahingonkärsijän ja vahingonaiheuttajan kesken. Haitallisia seurauksia pyritään ohjaamaan vahingonkärsijältä vahingonaiheuttajalle siten, että vahingonkorvausvastuun laajuus toteuttaa vahingonkorvausoikeuden tavoitteita. Vahingonkorvaussäännösten tavoitteista on paljon keskustelua, mutta merkittävänä tekijänä vahingonkorvausoikeuden taustalla voidaan nähdä tavoitteet järjestyksen ylläpitämisestä ja turvallisuuden toteutumisesta yhteiskunnassa. Preventio ja reparaatio ovat keinoja näiden tavoitteiden saavuttamiseksi. Yhteiskunnan jäsenten toimintavapautta rajoittamalla heitä pyritään turvaamaan toistensa aiheuttamilta haitallisina pidetyiltä teoilta. 32 Vahinkojen korvaamista koskevassa juridisessa harkinnassa kiinnitetään ensinnäkin huomiota siihen, onko jonkun suojatuille oikeushyville aiheutunut vahinkoa 33, joka ilmenee esimerkiksi henkilön loukkaantumisena, esineen vaurioitumisena tai varallisuuden vähenemisenä. Jotta tietty vahinko voisi tulla korvatuksi, tulee vahingon ja sen aiheuttaneen toiminnan välillä olla oikeudellisesti riittävä syy-yhteys Ståhlberg Karhu 2013, s Vahingon käsitteelle ei ole yksiselitteistä määritelmää. Vahingonkorvausoikeudessa yleinen tapa on määritellä vahinko hypoteettisen odotetun tapahtumakulun ja sattuneen tapahtumakulun erotuksena. Ståhlberg ja Karhu antavat yksinkertaistetun määritelmän toteamalla vahingon olevan ulkoisen seikan aiheuttama odottamaton muutos, jota on pidettävä vahingonkärsijän kannalta epäedullisena. Vahingoksi voidaan kokea lisäksi muun muassa kunnian ja ihmisarvon loukkaaminen sekä kärsimys omaisen kuollessa. Vahinkojen erilaisuuden vuoksi tulee yksittäistapauksessa aina erikseen selvittää epäedullisten muutosten kuuluminen korvausvastuun piiriin. Ståhlberg Karhu 2013, s Vahingonkorvausoikeudessa on ollut havaittavissa tietynasteista syy-yhteyttä koskevan näyttövaatimuksen alentumista tapauksissa, joissa korkea-asteisen näytön esittäminen olisi vahingonkärsijälle vaikeaa. Syy-yhteysnäytöltä ei vaadita täyttä luonnontieteellistä varmuutta, ja riittävänä näyttönä pidetään usein sitä, että syy-yhteyttä voidaan pitää todennäköisenä. Alimmillaan näyttö voidaan katsoa riittäväksi silloin, kun aiheutumissuhdetta pidetään mahdollisena, eikä tapauksessa ole painavaa selvitystä todennäköisempien syiden vaikutuksesta. Hemmo 2002, s Karhu 2009, s. 8.
23 14 Tuottamusvastuussa syy-yhteyttä selvitetään yleensä tapahtumaketjuihin sisältyvien ihmisten tekojen ja laiminlyöntien kautta. Ankarassa vastuussa syy-yhteyden tarkastelu suuntautuu pikemminkin harjoitetun toiminnan ja aiheutuneen vahingon väliseen kausalitettiin siten, että potentiaalinen aiheuttamistekijä on erotettavissa olevaa tekoa laajempi kokonaisuus. Tietyissä tapauksissa vastuuperusteen ja vahingon välinen syyyhteys ei sellaisenaan riitä korvausvastuun syntymiseen, vaan syy-yhteyden sisällölle asetetaan lisävaatimuksia koskien vahingon ennakoitavuutta sekä normin suojatarkoitusta. 36 Vahingon ennakoitavuutta pidetään korvausvastuun yleisenä edellytyksenä siten, että korvausvelvollisen vastuu ei käsitä vahinkoja, joiden aiheutuminen on ollut hänen kannaltaan ennalta arvaamatonta Riski toiminnasta aiheutuvasta vahingosta ja riskin todennäköisyys vaikuttavat tuottamusarviointiin. Jos etukäteen olisi ollut mahdotonta arvioida, että menettelystä saattaa seurata vahinko tai vahingon sattumisen riski on ollut merkityksettömän pieni suhteessa potentiaalisen vahingon suuruuteen, toiminnan ei voida katsoa olevan tuottamuksellista. 39 Ankarassa vastuussa vahingon ennakoitavuus ei vaikuta syy-yhteyden rajoitusperusteena samalla tavalla kuin tuottamusvastuussa. Korkeimman oikeuden ratkaisukäytännössä ennakoitavuutta on käsitelty syy-yhteydestä erillisenä, itsenäisenä kysymyksenä. 40 Esimerkiksi tapauksissa KKO 1998:87 ja KKO 1998:88 vahingon ennakoimattomuus oli vastuuta rajoittava peruste 41, kun taas tapauksessa KKO 1995:53 vahingon ennakoimattomuudesta huolimatta valtio oli ankarassa vastuussa aiheutuneista vahingoista 42. Toinen vastuuta rajoittava periaate on normin suojatarkoitus. Tuottamusvastuun yhteydessä normin suojatarkoitus merkitsee sitä, ettei sinänsä norminvastaisena pidetty teko 36 Hemmo 2002, s. 88, Hemmo 2002, s Ennakoitavuus vastuun rajoitusperusteena ei kuitenkaan ole kiistaton ja ennakoitavuuden käyttämiselle rajoitusperusteena on esitetty oikeuskirjallisuudessa myös vahvaa kritiikkiä. Hahto 2008, s Hahto 2008, s Hahto 2008, s Ks. tarkemmin s Ks. tarkemmin s. 41,
24 15 ja siitä johtuva vahinkoseuraamus perusta korvausvelvollisuutta, jos vahinko ei ole loukatun normin suojatarkoituksen piirissä. Ankarassa vastuussa normin suojatarkoitus jäsentyy puolestaan sen kautta, millaisten vahinkojen varalta korvaussuoja on haluttu järjestää tuottamuksesta riippumattomaksi. Muut toiminnasta aiheutuvat vahingot jäävät ankaran korvausvastuun ulkopuolelle. 43 Korvausvelvollisuuden syntyminen edellyttää lisäksi jonkin vahingonkorvausoikeudellisen vastuuperusteen, kuten tuottamuksen tai ankaran vastuun, täyttymistä. Vahinkojen korvaamista koskevassa harkinnassa otetaan huomioon myös vahingonaiheuttajan ja vahingonkärsijän toiminta siltä osin, ovatko he muuttaneet vastuuperusteen mukaisia yleisiä vastuu- ja vaara-asemiaan. Korvausvastuun peruslähtökohtana on vahingon aiheuttaneen henkilön valta vaikuttaa tapahtumiin, mitä ilman vastuulle ei ole perustetta. Tuottamusvastuun ja ankaran vastuun mukainen harkinta tehdään oletuksella, jonka mukaan korvausvelvollisella oli tilanteessa täydellinen negatiivinen ja positiivinen kontrolli ja vahingonkärsijällä ei vastaavasti ollut lainkaan tilannekontrollia. Todellisissa vahinkotilanteissa yleisessä vastuuasemassa olevan tahon tilannekontrolli saattaa kuitenkin heiketä, jos hän menettää mahdollisuutensa käyttää vaikutusvaltaa tapahtumiin tai hän on osallisena työnjakoon perustuvassa toiminnassa. Yleisessä vaaraasemassa olevalla taholla voi puolestaan olla tilannekontrollia, joka otetaan huomioon vahingonkärsijän myötävaikutuksena. Lisäksi sekä vastuu- että vaara-asemassa olevilla osapuolilla on velvollisuus ryhtyä vahingon minimoimistoimenpiteisiin, joiden laiminlyönti voi muuttaa osapuolten lopullisia oikeusasemia. Kontrollin jakautuminen on keskeinen näkökohta pohdittaessa oikeudenmukaista ja perusteltua riskinjakoa vahingonaiheuttajan ja vahingonkärsijän kesken. Edellä esitettyjen korvausvastuun edellytysten tulee täyttyä, jotta vahinko tulee aiheuttajan korvausvelvollisuuden piiriin. Muussa tapauksessa vahinko jää kärsijän itsensä kannettavaksi Hemmo 2002, s Karhu 2009, s. 8, 17,
25 Tuottamusvastuusta ja sen suhteesta ankaraan vastuuseen Tuottamusta on pidetty vahingonkorvausoikeuden peruslähtökohtana. VKL:n 2:1 :n mukaan vahingonaiheuttajan tuottamus tai teon tahallisuus on edellytyksenä korvausvelvollisuuden syntymiselle. Vahingonkorvausoikeudellinen tuottamusvastuu käsittää siten sekä tahallisella teolla että huolimattomuudella tai varomattomuudella aiheutetut vahingot, ellei VKL:sta muuta johdu. 45 VKL:n tuottamussääntö ilmentää toisaalta velvollisuutta korvata tahallisesti tai tuottamuksella aiheutetut vahingot tuottamuksen asteesta riippumatta ja toisaalta sitä, ettei korvausvastuuta, ilman erillistä määräystä, synny VKL:n perusteella teosta, jota ei voida katsoa tahallisuuden tai tuottamuksen piiriin kuuluvaksi. Tuottamusvastuuta, kuten myös ankaraa vastuuta, sovelletaan sekä sopimus- että deliktivastuussa, joskin sopimukseen perustuva vastuu määräytyy pääsääntöisesti sopimusoikeudellisen lainsäädännön ja periaatteiden mukaan. 48 Sopimussuhteissa ankaran vastuun soveltaminen on selvästi rajoitetumpaa kuin sopimuksen ulkoisessa vastuussa ja tulee kyseeseen muutamissa erityistilanteissa 49. Ankara vastuu ei eroa sopimusvastuussa muista vastuumuodoista yhtä selkeästi kuin deliktivastuussa. Etenkin kontrollivastuun ja ankaran vastuun vapautumisperusteiden erottamista on pidetty 45 Vahingonkorvauslaki sisältää tiettyjä vastuun rajoituksia, joihin säännöksen varauksella viitataan. Rajoittavia säännöksiä on laissa esimerkiksi taloudellisiin vahinkoihin, vahingonkärsijän myötävaikutukseen sekä vastuun määrään ja kohtuullistamiseen liittyen. 46 Hakulinen korostaa tekijän subjektiivisen syyllisyyden merkitystä tuottamusarvioinnissa. Korvausvastuun perusteeksi ei riitä objektiivisesti todettu oikeudenloukkaus, vaan rikkojan menettelyn on tullut olla henkilökohtaisesti moitittavaa. Hakulinen 1958, s Tuottamusarvioinnin sisältöön voi VKL:n ohella vaikuttaa myös muissa laeissa ja säännöksissä ilmaistu tuottamusta koskeva sääntely. 48 Sopimusoikeudessa noudatetaan yleisesti ekskulpaatioperiaatetta sekä kontrollivastuuta, johon myös laki irtaimen kaupasta (KL 355/1987) perustuu. Velallinen vapautuu ekskulpaatiovastuusta osoittamalla, ettei hänen sopimusrikkomukseen johtanut toimintansa ole ollut tuottamuksellista. Kontrollivastuun mukaisesti ostajalle korvataan välittömät vahingot, mutta välillisten vahinkojen korvaaminen edellyttää KL:n mukaisesti tuottamusta tai erityistä sitoutumista. Kontrollivastuu riippuu velallisen vaikutusmahdollisuuksista eikä hänen toimintansa huolellisuudesta, jolloin kontrollivastuun voidaan nähdä asettuvan velallisen kannalta ankaruudeltaan ekskulpaatiovastuun ja ankaran vastuun välimaastoon. Riskala 2002, s Ankaran vastuun säännöksiä sisältyy lähinnä KL:iin sekä kuluttajansuojalakiin (KSL 38/1978), velkakirjalakiin (622/1947) ja maakaareen (MK 540/1995).
26 17 oikeuskirjallisuudessa vaikeana ja myös itse vastuumuodon tarve on kyseenalaistettu. 50 Vaikka VKL:a ei lähtökohtaisesti sovelleta sopimussuhteisiin, on laissa ilmeneviä vahingonkorvausoikeuden yleisiä periaatteita hyödynnetty oikeuskäytännössä analogisesti myös sopimussuhteessa syntyneiden vahinkojen korvaamiseen. Esimerkiksi tapauksessa KKO 1985 II 51 teollisuushallin suunnittelijan sopimusrikkomuksen johdosta rakennuttajalle tuomittavaa vahingonkorvausta soviteltiin VKL:n 2 luvun 1 :n 2 momentista ilmenevää kohtuusharkintaa soveltaen. Tuottamusarviointi sopimussuhteessa eroaa kuitenkin VKL:n mukaisesta tuottamusvastuusta velallisen menettelyn huolellisuusarvioinnin osalta. VKL:n mukaisen korvausvastuun edellyttäessä tavallisesti vahingonkärsijän osoittamaa tuottamusta, sopimusperusteinen vastuu syntyy, vaikka kantaja ei voisi osoittaa vastaajan menetelleen tuottamuksellisesti. 51 Ståhlberg ja Karhu esittävät, että tuottamuskäsitteellä viitataan tavallisesti ajatukseen, jonka mukaan henkilön on harkittava tekojensa seurauksia ja otettava toiminnassaan huomioon muiden asema ja turvallisuus niin terveyden kuin omaisuuden osalta 52. Tuottamus voidaan nähdä myös vaadittavan huolellisuuden laiminlyöntinä. Huolellisuusvaatimuksen arvioinnissa otetaan huomioon henkilön tiedot teon tai laiminlyönnin hetkellä sekä se, mitä hänen pitäisi tietää vallitsevista olosuhteista ja niistä luonnonlaeista sekä taloudellisista ja yhteiskunnallisista säännönmukaisuuksista, joiden mukaisesti tapahtumat seuraavat toisiaan. Lainsäädännössä ja viranomaisen päätöksissä on myös usein annettu yksityiskohtaisia ohjeita menettelytavasta, jota on noudatettava vahingon välttämiseksi. Tällöin ohjeen rikkominen riittää selvitykseksi tuottamuksen olemassaolosta tai luo ainakin olettaman, ettei vaadittua huolellisuutta ole noudatettu. Tuottamusta on luonnehdittu myös moitittavaksi riskinottamiseksi. Tällöin tuottamuskynnyksen ylittymiseen vaikuttaa myös se, kuinka arvokkaaseen oikeushyvään vahinkoriski kohdistuu Hemmo 1994, s Riskala 2002, s Tuottamus voidaan liittää myös passiivisuuteen tilanteissa, joissa henkilöllä on tietty velvollisuus toimia vahingon ehkäisemiseksi. Ståhlberg Karhu 2013, s Ståhlberg Karhu 2013, s. 84.
27 18 Tuottamus ja ankara vastuu voidaan nähdä toisiaan täydentävinä vastuuperusteina. Ankara vastuu voi olla myös sisällöllisesti sidoksissa tuottamusvastuuseen. Esimerkiksi korvausvelvollisen tuottamus voidaan ottaa huomioon korvausmäärän harkinnassa, vaikka vastuu itsessään olisi tuottamuksesta riippumatonta. Lisäksi ankaran vastuun mukaista korvausvelvollisuutta mahdollisesti seuraava regressioikeus voi olla riippuvainen vahingonaiheuttajan tuottamuksesta. 54 Tuottamus kuvaa kuhunkin tilanteeseen asetettua huolellisuusvaatimusta ja sitä, miten tilanteessa on meneteltävä korvausvastuun välttääkseen. Tuottamuksen määritelmää ei kuitenkaan ole avattu lainsäädännössä, vaan tämän selvittäminen on jätetty oikeustieteen ja oikeuskäytännön varaan. Tuottamuskäsitteen määritelmät ovat luonteeltaan varsin yleisiä, mutta termin kattamia tekoja ja laiminlyöntejä yhdistää tekoon kohdistuva arvostelu. Tässä ilmenee myös tuottamusvastuun ja ankaran vastuun merkittävin ero ankaran vastuun koskiessa myös kaikin puolin huolellista toimintaa. Tosin vastuuperusteiden välinen raja on varsin häilyvä tapauksissa, joissa vaadittu huolellisuuden taso on hyvin korkea Korostuneesta huolellisuusvelvollisuudesta Oikeuskirjallisuudessa on katsottu, että korvausvastuu on eräissä tilannetyypeissä vähitellen ankaroitunut normaaliin tuottamusvastuuseen nähden. Oikeuskäytännön kehityksen seurauksena voidaan puhua korostuneesta huolellisuusvelvollisuudesta 56, joka ei kuitenkaan ilmennä kokonaan tuottamuksesta riippumatonta vastuuta. Korostuneen huolellisuusvelvollisuuden voidaan nähdä sijoittuvan tuottamusvastuun ja tuottamuksesta riippumattoman vastuun välimaastoon. 57 Korostettua huolellisuusvelvollisuutta ilmentävissä tilanteissa korvausvelvollisuus seuraa jo pelkästään siitä, että turvallisuuspuute on ollut olemassa ja tästä huolehtiminen 54 Riskala 2002, s Hahto 2008, s Tilanteesta on oikeuskirjallisuudessa käytetty käsitteitä korkea-asteinen huolellisuusvelvollisuus, korostunut huolellisuusvelvollisuus, korostettu huolellisuusvelvollisuus sekä moderni tuottamusvastuu. Mielityinen toteaa korostuneen huolellisuusvelvollisuuden ilmauksia esiintyneen korkeimman oikeuden ratkaisukäytännössä vain harvoin eikä sitä koskeva käsitteistö ole hänen mukaansa välttämättä kovin vakiintunutta. Mielityinen 2006, s Ståhlberg Karhu 2013, s
Massavelat konkurssissa erityisesti ratkaisun KKO 2015:103 valossa. Insolvenssioikeudellinen yhdistys ke
Massavelat konkurssissa erityisesti ratkaisun KKO 2015:103 valossa Insolvenssioikeudellinen yhdistys ke 6.4.2016 Tapaus KKO 2015:103 lyhyesti Konkurssipesään kuului golfosakkeita, joita konkurssipesä ei